আলী জুমা
আলী জুমা (আরবি: علي جمعة, ইংরেজি: Ali Gomaa) হলেন একজন মিশরীয় ইসলামি পণ্ডিত, আইনজ্ঞ ও সাধারণ রাজনৈতিক ব্যক্তিত্ব, যিনি বেশ কয়েকটি রাজনৈতিক অবস্থানের জন্য বিতর্কিত হয়েছেন। তিনি ইসলামি আইনি তত্ত্ব বিশেষজ্ঞ। তিনি ইসলামী আইনশাস্ত্রের শাফিঈ মাযহাব এবং আকিদার ক্ষেত্রে আশরারি ধর্মতাত্ত্বিক মাযহাব অনুসরণ করেন। তিনি একজন সুফিবাদী ইসলামি ব্যক্তিত্ব। তিনি আহমেদ আল-তায়েবের উত্তরসূরি হিসেবে দার আল-ইফতা আল-মিসরিয়ার মাধ্যমে মিশরের অষ্টাদশ প্রধান মুফতি (২০০৩-২০১৩) হিসাবে দায়িত্ব পালন করেন। ২০০৮ সালে ইউএস নিউজ অ্যান্ড ওয়ার্ল্ড ও দ্য ন্যাশনাল তাকে একজন সম্মানিত ইসলামি আইনবিদ হিসেবে বিবেচনা করেছে এবং দ্য নিউ ইয়র্কারের রিপোর্টে তাকে "উদারপন্থী ইসলামের ব্যাপকভাবে প্রচারিত একজন নেতা (বা ব্যক্তিত্ব)" হিসেবে উল্লেখ করা হয়েছে। যাইহোক, সাম্প্রতিক বছরগুলিতে পশ্চিমা পর্যবেক্ষকরা তাকে স্বৈরাচারী সরকারের সমর্থক হিসাবে বর্ণনা করেছেন। ২০১৩ সালের ফেব্রুয়ারিতে শাওকি ইব্রাহিম আবদেল-করিম আল্লাম গ্র্যান্ড মুফতি হিসাবে তার স্থলাভিষিক্ত হন।